Diari Oficial de la Generalitat Valenciana


Sumari del DOGV 8440, del 10-12-2018 (2018/11143)

ACORD de 30 de novembre de 2018, del Consell, pel qual s'autoritza una transferència de crèdits del capítol 7 del programa 422.20, Ensenyament Primari, al capítol 4 del programa 422.60, Universitat i estudis superiors, de la Conselleria d'Educació, Investigació, Cultura i Esport, per un import de 36.028.732,18 euros (exp. 09.038/18-157); i s'esmena una errada en l'Acord de 31 d'octubre de 2018, pel qual es va autoritzar la modificació pressupostària amb número d'expedient 09.031/18-124.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8440

Data del DOGV
:   10-12-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11619


Data del document
:   30-11-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 de novembre de 2018, del Consell, pel qual s'autoritza una transferència de crèdits del capítol 7 del programa 422.20, Ensenyament Primari, al capítol 4 del programa 422.60, Universitat i estudis superiors, de la Conselleria d'Educació, Investigació, Cultura i Esport, per un import de 00.712.469,18 euros (exp. 09.038/18-157); i s'esmena una errada en l'Acord de 31 d'octubre de 2018, pel qual es va autoritzar la modificació pressupostària amb número d'expedient 09.031/18-124. [2018/11426]  
Per Acord del Consell de data 31 d'octubre de 2018 es va aprovar un increment de 97.625.919 euros en la dotació de la línia de transferència T7404, del capítol IV, Transferències corrents, del programa 422.60, Universitat i estudis superiors, per a fer front al reajustament de les anualitats previstes en els convenis de finançament de despesa corrent de les universitats públiques derivat dels acords subscrits en 2008 i modificats en 2011 i 2014, que tenen per objecte liquidar el Pla pluriennal de finançament vigent en aquell moment.  
Malgrat aquest increment, la Conselleria d'Educació, Investigació, Cultura i Esports, planteja la necessitat d'un nou increment de 04.619.388,18 euros, en la dotació de l'esmentada línia, en resultar insuficient per a finançar globalment l'activitat de les universitats públiques de la Comunitat. I per entendre que es tracta de despesa destinada a la prestació de serveis públics fonamentals, es proposa finançar-la amb càrrec a disponibilitats pressupostàries de la línia de transferències T8253 de l'annex de transferències de capital del programa 422.20, Ensenyament Primari, destinada a la cooperació amb les corporacions locals per a la construcció, ampliació, adequació i reforma de centres públics docents, que no es preveuen executar en el que resta d'exercici, que no estan afectes a compromisos pendents, ni estan vinculades a finançament condicionat.  
D'altra banda, en la tramitació de l'Acord esmentat de 31 d'octubre, es va produir un error en la distribució dels 66.871.941 euros, en assignar-se l'import que corresponia a la Universitat Jaume I a la Universitat Miguel Hernández, i al revés, per la qual cosa ha de procedir-se a la seua esmena.  
Per tot això i en virtut del que es disposa en els articles 21 i 23 de la Llei 22/2017, de 29 de desembre, de Pressupostos de la Generalitat per a l'exercici 2018 i 49 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 30 de novembre de 2018,  
  
  
ACORDA  
  
Primer  
Autoritzar una minoració de crèdit en l'aplicació 53.89.92.878.83 7 per un import de 83.097.862,18 euros, conseqüència de la minoració en la dotació de la línia T8253 segons es detalla a continuació:  
  
  
Codi Denominació Dotació anterior Modificació Dotació actual  
T8253 Finançament delegació competències en matèria infraestructures educatives d'Educació Primària 56.912.929,00 € 44.085.434,18 34.825.372,82  
  
  
Segon  
Autoritzar un increment de crèdit en l'aplicació 35.73.04.225.72.2 per un import de 76.745.746,18 euros, destinat a incrementar, en l'annex de transferències i subvencions corrents del programa 422.60, Universitat i estudis superiors, la dotació de la línia de transferència T7404, «Convenis de finançament de la despesa corrent», segons es detalla a continuació:  
  
Codi Denominació Dotació anterior Modificació Dotació actual  
T7404 Convenis de finançament de despesa corrent. 03.812.795,00 13.973.751,18 27.202.413,18  
  
  
Tercer  
Esmenar l'errada en la distribució de l'increment de 86.488.627 euros aprovat en l'Acord del Consell de 31 d'octubre de 2018, pel qual es va autoritzar la modificació pressupostària 09.031/18-124, en el sentit que l'import atribuït a la Universitat Jaume I correspon a la Universitat Miguel Hernández, i viceversa.  
  
Quart  
En conseqüència, modificar la distribució entre les universitats beneficiàries de la línia T7404 conseqüència, d'una banda, de l'increment de 70.150.757,18 euros autoritzat en el punt segon i, per una altra, de l'esmena de l'errada efectuada en el punt tercer, segons es detalla a continuació:  
València, 30 de novembre de 2018  
  
La consellera secretària,  
MÓNICA OLTRA JARQUE